Μαρία η άσχημη

***Μαρία η Άσχημη*** είναι τίτλος ελληνικής καθημερινής τηλεοπτικής σειράς τύπου ρομαντική κομεντί, παραγωγής 2007-2008, που προβλήθηκε από τον τηλεοπτικό σταθμό Mega Channel. Η σειρά αποτελεί την όγδοη προσαρμογή της κολομβιανής σειράς *Yo soy Betty, la Fea* που έγραψε ο Φερνάντο Γκαϊτάν και μεταδόθηκε από το 1999 μέχρι το 2001 από το τηλεοπτικό δίκτυο RCN Televisión.

Την απόδοση του σεναρίου για την ελληνική εκδοχή ανέλαβαν οι Ρόζυ Ρήγα και Τζο Φράγκου ενώ τη γενική επιμέλεια της σειράς είχε ο Αλέξανδρος Ρήγας. Την σκηνοθεσία της σειράς επιμελήθηκε η Ζένια Χρυσανίδου και ο Θοδωρής Κωνσταντόπουλος με την ομάδα των σκηνοθετών να συμπληρώνουν η Μελίνα Τσαμπάνη, η Κατερίνα Αναγνωστίδη και ο Δημοσθένης Δημάδης.

Η πρεμιέρα της σειράς έγινε την 1η Ιανουαρίου του 2007 στην prime time ζώνη του Mega Channel στις 21:00. Ο πρώτος κύκλος ολοκληρώθηκε στις 15 Ιουνίου του 2007 στα 102 επεισόδια. Ο δεύτερος κύκλος της σειράς έκανε πρεμιέρα στις 17 Σεπτεμβρίου του 2007 στην απογευματινή ζώνη στις 19:10 ενώ η σειρά ολοκληρώθηκε στις 23 Ιουνίου του 2008 με τριπλό επεισόδιο (ένα επεισόδιο το απόγευμα στις 18:50 πριν το Κεντρικό Δελτίο Ειδήσεων του καναλιού και με ένα διπλό επεισόδιο στην ώρα που προβαλλόταν ο πρώτος κύκλος στις 21:00 μετά το Κεντρικό Δελτίο Ειδήσεων του καναλιού) και μετά τη μετάδοση συνολικά 301 επεισοδίων.

Μετά την επαναλειτουργία του Mega στις 17 Φεβρουαρίου 2020 έως τις 8 Ιανουαρίου 2021 η σειρά προβλήθηκε καθημερινά στις 15:00 το μεσημέρι.

## Πλοκή
Κεντρική ηρωίδα της σειράς είναι η Μαρία, η οποία διαθέτει εντυπωσιακό βιογραφικό και πολλές αρετές όμως είναι άσχημη, αδέξια, με ατημέλητη εμφάνιση και άνεργη μετά από την αποχώρηση της από την εθνική τράπεζα ως βοηθός του διευθυντή της τράπεζας ο οποίος συνταξιοδοτήθηκε. Η Μαρία δούλευε ως βοηθός διευθυντή για 3 χρόνια. Παρά τη συλλογή πτυχίων και γνώσεων που διαθέτει, η Μαρία εισπράττει συνέχεια αρνητικές απαντήσεις όπου και αν απευθύνεται, λόγω της εξωτερικής της εμφάνισης. Απογοητευμένη αποφασίζει να δοκιμάσει την τύχη της ως απλή γραμματέας στον οίκο μόδας Ecomoda, τον οποίο διευθύνει ο πιο περιζήτητος εργένης της Αθήνας, ο Αλέξης Μαντάς, ο οποίος πρόσφατα αρραβωνιάστηκε την Μαρκέλλα Στεφανέλλη. Ο Αλέξης εντυπωσιάζεται από τις γνώσεις της Μαρίας, τρομάζει όμως από την εμφάνισή της. Βασικός αντίπαλός της είναι η Λίλιαν, μια κοπέλα με χαμηλή μόρφωση και ευφυΐα αλλά με εντυπωσιακή εμφάνιση και επιπλέον κολλητή φίλη της Μαρκέλλας. Ο Αλέξης Μαντάς τελικά τις προσλαμβάνει και τις δύο, με τα χρέη της γραμματείας να εκτελεί η Μαρία.

Όταν η κολεξιόν που λανσάρισε η εταιρεία δεν πήγε καλά, υπήρχε κίνδυνος κατάσχεσης της εταιρείας από τις τράπεζες. Λύση του προβλήματος ήταν η δημιουργία μιας εταιρείας φάντασμα, όπου θα βοηθήσει οικονομικά την «Ecomoda», και στην συνέχεια να περαστεί υπό την διοίκηση της εν λόγω εταιρείας. Η εταιρεία ονομάζεται «Teramoda» και είχε ως ιδιοκτήτρια της τη Μαρία. Η «Teramoda» μέσω νομικών οδών παίρνει υπό την ευθύνη της την Ecomoda, της οποίας γίνεται ιδιοκτήτρια. Ο Άλεξης κάνει πώς είναι ερωτευμένος με την Μαρία για να βεβαιωθεί ότι θα επιστρέψει την Ecomoda σε αυτόν και έτσι στο τέλος του πρώτου κύκλου την φιλά, κάτι που η Μαρία περίμενε από τότε που τον γνώρισε, αλλά μετά φοβόταν μήπως ανακαλύψει η Μαρία ότι το φιλί ήταν ψεύτικο. Τελικά η Μαρία σε ένα ταξίδι στο Παρίσι αλλάζει την εξωτερική της εμφάνιση προς το καλύτερο, ενώ ο Αλέξης την ερωτεύεται πραγματικά. Η σειρά τελειώνει με το γάμο της Μαρίας με τον Αλέξη.

## Υποδοχή
Η σειρά σημείωσε υψηλή τηλεθέαση. Από τον Ιανουάριο μέχρι τον Ιούνιο του 2007, η σειρά προβαλλόταν στο prime time στις 21:00 και είχε μέση τηλεθέαση 40,6%. Η μέση τηλεθέασή της σειράς τον Νοέμβριο του 2007 ήταν 28,8%, κατατάσσοντας τη *Μαρία την Άσχημη* ως την πιο δημοφιλή με διαφορά απογευματινή σειρά. Στις 12 Μαρτίου του 2008, κατά τη διάρκεια της μεταμόρφωσης της Μαρίας, η σειρά είχε σημειώσει ποσοστά μέχρι 43,9%. Το τελευταίο επεισόδιο, στο όποιο συμπεριλαμβανόταν ο γάμος της Μαρίας με τον Αλέξη, είχε μέση τηλεθέαση 58%, με μέγιστη τιμή το 63%. Η σειρά βραβεύτηκε στην τελετή Πρόσωπα 2008 ως η καλύτερη καθημερινή σειρά.

Σύμφωνα με την εφημερίδα *Έθνος*, είναι έντονη η σύνδεση της σειράς με το παραμύθι *[[Το ασχημόπαπο]]* του Χανς Κρίστιαν Άντερσεν.  χαρακτήρισαν την ελληνική εκδοχή της Μαρίας ως «θηλυκό Κουασιμόδο».

Στο διαδίκτυο, τα επεισόδια της σειράς (στο YouTube και στο dailymotion) έχουν ξεπεράσει τουλάχιστον τις 100 χιλιάδες προβολές ανά επεισόδιο ενώ το 243ο επεισόδιο έχει ξεπεράσει τις 2 εκατομμύρια προβολές στο Youtube, το 248ο επεισόδιο έχει ξεπεράσει το 1,4 εκατομμύρια προβολές και τα 2 τελευταία επεισόδια της σειράς που προβλήθηκαν μαζί ως διπλό επεισόδιο έχουν ξεπεράσει τις 2,2 εκατομμύρια προβολές στο Youtube κάνοντας έτσι την σειρά να παραμένει δημοφιλής. 

## Επισκόπηση σειράς

## Διανομή
### Ηθοποιοί

### Έκτακτες εμφανίσεις
**1ος Κύκλος:**
                                                                                              
* Νίκος Διαμανταρίδης ως Νίκος Διαμανταρίδης (1 επεισόδιο)
* Ανδριάννα Χαλκίδη ως Αλίκη (1 επεισόδιο)
* Λίλη Τσεσματζόγλου ως Τζένη (2 επεισόδια)
* Μάγδα Πένσου ως Βανέσσα Τσακίρη (2 επεισόδια)
* Κατερίνα Σούβλη ως Χρυσούλα (12 επεισόδια)
* Λευτέρης Ζαμπετάκης ως άστεγος (1 επεισόδιο)
* Κωνσταντίνος Γιαννακόπουλος ως Χρήστος (2 επεισόδια)
* Γιώργος Σαμόλης ως Φίλιππος (1 επεισόδιο)
* Χάρης Ασημακόπουλος ως Κωνσταντίνος Αθανασιάδης (10 επεισόδια)
* Γρηγόρης Αρναούτογλου ως Γρηγόρης Αρναούτογλου (1 επεισόδιο)
* Κώστας Δαρλάσης ως Ματίας Μίλερ (9 επεισόδια)
* Γιάννης Παπαθανάσης ως Αθανάσιος Μαργέτης (1 επεισόδιο)
* Θοδωρής Θάνος ως Μιχαλάκης (11 επεισόδια)
* Μαρλέν Σαΐτη ως Ελίνα (2 επεισόδια)
* Κοσμάς Ζαχάρωφ ως Χρήστος (2 επεισόδια)
* Κωνσταντίνα Τζώρτζη ως Ευταλία (2 επεισόδια)
* Στέλλα Γιαμπουρά ως Μελίνα Κεχριμπάρη (5 επεισόδια)
* Παναγιώτης Πετράκης ως Πάρης (3 επεισόδια)
* Θωμάς Παλιούρας ως Ισίδωρος Μπεμπεκέλης (1 επεισόδιο)
* Μαριάννα Λαγουρού ως Μιράντα Αβραμίδη (1 επεισόδιο)
**2ος Κύκλος:**
* Ανδρέας Κωνσταντινίδης ως παρουσιαστής εκδήλωσης (1 επεισόδιο)
* Δημήτρης Παπανικολάου ως Γιάννης (2 επεισόδια)
* Νίκος Μουτσινάς ως Νίκος (1 επεισόδιο)
* Χρήστος Κόκκινος ως Κωνσταντίνος Στεφανέλλης (1 επεισόδιο)
* Λαρίσα Βέργου ως μητέρα Μαρκέλλας (1 επεισόδιο)
* Θεοδόσης Κώτσης ως Αλέξανδρος (1 επεισόδιο)
* Μαίρη Πετρούτσα ως Μάχη Δενδρινού (14 επεισόδια)
* Ναταλία Καλημεράτζη ως Μαριάνθη (2 επεισόδια)
* Ερρίκος Πετιλόν ως Μισέλ Καρανάσης (6 επεισόδια)
* Ειρήνη Ρώσση ως Μιράντα (6 επεισόδια)
* Ρομίνα Κατσικιάν ως Λίλη (2 επεισόδια)
* Τάσος Σωτηράκης ως Ιερόθεος > (2 επεισόδια)
* Άννα Μενενάκου ως Μηλιά (6 επεισόδια)
* Κέλλυ Καϊμάκη ως Ιωάννα (12 επεισόδια)
* Εβελίνα Παπαντωνίου ως Εβελίνα Παπαντωνίου (9 επεισόδια)
* Γιώργος Δεπάστας ως Μελέτης (1 επεισόδιο)
* Αγγελική Σπηλιοπούλου ως Αλεξάνδρα Λαϊνόγλου (9 επεισόδια)
* Ελένη Κωνσταντίνου ως Βίκυ Καπέλου (4 επεισόδια)
* Τίμης Παρίσης ως Τίμης Παρίσης (1 επεισόδιο)
* Τάκης Παπαματθαίου ως Πλάτωνας Δελληγιάννης (3 επεισόδια)
* Έφη Καραγιάννη ως Ηλέκτρα Δελληγιάννη (2 επεισόδια)
* Μαρίνα Ρώμα ως Πίτσα Δελληγιάννη (2 επεισόδια)
* Ελένη Φιλιούση ως Λίζα Μαντά (7 επεισόδια)  
* Ζωή Κατσάτου ως Κέλλυ (2 επεισόδια)                                                                                                                                                                                                                                 

### Συντελεστές

## Δείτε επίσης
* Τηλενουβέλλα

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κατηγορία:Ελληνικές σαπουνόπερες